Juras kantons

Juras kantons (), arī Juras Republika, ir viens no Šveices 26 kantoniem, kas atrodas valsts ziemeļrietumos. Kantona administratīvais centrs ir Delemona. Jura ir jaunākais Šveices kantons, kas 1977. gadā atdalījās no Bernes kantona un 1979. gadā oficiāli pievienojās Šveices konfederācijai. Kantons robežojas ar Bernes un Bāzeles lauku kantoniem, kā arī ar Francijas departamentiem Dū, Belforu un Augšreinu. 2010. gada decembrī kantonā dzīvoja apmēram 70,2 tūkstoši cilvēku. Kantonā dzīvo galvenokārt franču valodā runājoši cilvēki.

Šveices administratīvais iedalījums